Diari Oficial de la Generalitat Valenciana


Sumari del DOGV 6350, del 08-09-2010 (2010/9633)

DECRET 128/2010, de 3 de setembre, del Consell, pel qual es crea un col·legi d'Educació Infantil i Primària a Canet d'En Berenguer, per desglossament del Col·legi d'Educació Infantil i Primària núm. 1 de la mateixa localitat.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6350

Data del DOGV
:   08-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9633


Data del document
:   03-09-2010

Organisme emissor
:   Conselleria d'Educació

Tipus de document
:   Decret

Descriptors 

:   * centre d'ensenyament

DECRET 128/2010, de 3 de setembre, del Consell, pel qual es crea un col·legi d'Educació Infantil i Primària a Canet d'En Berenguer, per desglossament del Col·legi d'Educació Infantil i Primària núm. 1 de la mateixa localitat. [2010/9633]  
La Direcció Territorial d'Educació de València i la Direcció General d'Ordenació i Centres Docents han emés un informe en què es proposa la creació d'un nou centre docent per a atendre la demanda de places escolars d'Educació Infantil i Primària a Canet d'En Berenguer.  
El nou centre escolar es crea per desglossament del Col·legi d'Educació Infantil i Primària núm. 1.  
L'Ajuntament de Canet d'En Berenguer, segons acords adoptats en les sessions plenàries de 8 de novembre de 2007 i 21 de febrer de 2007, va posar a disposició de la Conselleria d'Educació una parcel·la de 8.024,07 m², ubicada entre el carrer Ronda Sud, Av. del Riu i carrer de vianants, per a la construcció d'un edifici escolar destinada al nou col·legi d'Educació Infantil i Primària. El conseller d'Educació, per mitjà de la Resolució de 13 de març de 2008, va acceptar la posada a disposició del solar efectuada per l'ajuntament. Totes estes actuacions es van portar a terme en el marc de col·laboració establit en la disposició addicional quinze.4 de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.  
Per a albergar l'esmentat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar d'acord amb les exigències establides en la normativa per la qual s'establixen els requisits mínims dels centres que impartisquen ensenyances escolars de règim general, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.  
En aplicació del que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta del conseller d'Educació i amb la deliberació prèvia del Consell, en la reunió del dia 3 de setembre de 2010,  
DECRETE  
Article 1  
Es crea, per desglossament del Col·legi d'Educació Infantil i Primària Núm 1, codi 32671860, el centre docent següent:  
Província: València.  
Municipi: Canet d'En Berenguer.  
Codi: 10981010.  
Denominació: Col·legi d'Educació Infantil i Primària Núm. 2.  
Domicili:C/ del Riu, 22.  
Titular: Generalitat.  
Composició: 3 unitats d'Educació Infantil i 6 d'Educació Primària.  
Capacitat: 75 places escolars d'Educació Infantil i 150 d'Educació Primària.  
Article 2  
1. El nou centre escolar iniciarà les activitats en el curs escolar 2010/11.  
2. Este centre impartirà el programa d'educació bilingüe Programa d'Ensenyament en Valencià (PEV).  
3. El centre disposarà dels llocs de treball de mestre de les especialitats següents:  
- 4 mestres d'Educació Infantil.  
- 6 mestres d'Educació Primària.  
- 1 mestre especialista d'idioma estranger, Anglés.  
- 1 mestre especialista en Educació Física.  
- 1 mestre especialista en Música.  
- 1 mestre de Pedagogia Terapèutica.  
Article 3  
1. El Col·legi d'Educació Infantil i Primària Núm. 1 quedarà configurat amb 3 unitats d'Educació Infantil i 6 d'Educació Primària.  
2. El centre disposarà dels llocs de treball de mestre de les especialitats següents:  
- 4 mestres d'Educació Infantil.  
- 6 mestres d'Educació Primària.  
- 1 mestre especialista d'idioma estranger, Anglés.  
- 1 mestre especialista en Educació Física.  
- 1 mestre especialista en Música.  
- 1 mestre de Pedagogia Terapèutica.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació de València nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
Tercera  
El personal docent amb destinació definitiva en el Col·legi d'Educació Infantil i Primària Núm. 1 que, com a conseqüència del desglossament, s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima.3 del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.  
DISPOSICIONS FINALS  
Primera  
Es faculta el conseller d'Educació perquè adopte les mesures que siguen necessàries per a l'acompliment i el desplegament del que establix este decret, així com per a modificar, si és el cas, la configuració del centre.  
Segona  
Este decret es publicarà en el Diari Oficial de la Comunitat Valenciana i els seus efectes s'entenen referits a l'inici del curs escolar 2010/11, excepte pel que fa al nomenament de l'equip directiu, supòsit en què produirà efectes partir de l'1 de juliol de 2010.  
València, 3 de setembre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN